Teemme kyselytutkimuksia tekstiviestillä, sähköpostitse ja puhelimitse. Keräämme kyselyillä palautetta, jotta voimme kehittää sinulle ja muille asiakkaillemme entistä parempia tuotteita ja palveluita.
Lähetämme säännöllisesti tekstiviestillä lyhyitä kyselyitä asiakkaille, joiden kanssa olemme hoitaneet asioita puhelimessa, viestein tai kasvotusten. Lisäksi toteutamme asiakastyytyväisyys- ja muita tutkimuksia. Lähetämme kutsut näihin tutkimuksiin yleensä sähköpostilla, mutta toisinaan otamme yhteyttä myös puhelimitse. Käytämme tutkimuksissa usein yhteistyökumppania.
Jos haluat varmistaa, että kyselytutkimuskutsu on tullut S-Pankilta tai yhteistyökumppaniltamme, voit ottaa meihin yhteyttä lähettämällä viestin verkkopankissa tai soittamalla asiakaspalveluumme.
Käsittelemme kaikkien asiakkaidemme henkilötietoja aina tietosuojasäännösten, muun lainsäädännön ja tietosuojaselosteemme mukaisesti.
Halutessasi voit kieltää kyselytutkimukset S-käyttäjätilillä. Kielto tulee voimaan muutaman arkipäivän kuluttua.